

**תוספתא מסכת שבת (ליברמן) פרק א הלכות כ-כא:**

*אמרו בית שמאי לבית הלל:*

*אין אתם מודין שאין צולין בשר בצל וביצה בערב שבת עם חשיכה אלא כדי שיצולו? אף דיו סמנין וכרשנין כיוצא בהן!*

*אמרו להן בית הלל:*

*אי אתם מודין שטוענין קורות בית הבד, ותולין עגולי הגת ערב שבת עם חשיכה? אף דיו סמנין וכרשנין כיוצא בהן!*

*אלו עמדו בתשובתן, ואלו עמדו בתשובתן.*

*אלא שבית שמאי אומרים:*

*"ששת ימים תעבוד ועשית כל מלאכתך" (שמות כ, ח) - שתהא כל מלאכתך גמורה מערב שבת.*

*ובית הלל אומרים:*

*"ששת ימים תעשה מעשיך, וביום השביעי תשבות" (שמות כג, יב) - מלאכה עושה אתה כל ששה.*

מונחון

**אלא כדי שיצולו** - רק אם הם התבשלו כבר לגמרי לפני שבת.

**טוענין קורות בית הבד** - מניחים קורות כבדות על זיתים, על מנת להוציא מהם שמן. הפעולה מתחילה לפני שבת וממשיכה לתוך שבת.

**תולין עגולי הגת** - מניחים קורות עגולות על ענבים, על מנת להוציא מהם יין. הפעולה מתחילה לפני שבת וממשיכה לתוך שבת.